text:
divendres, 25 de febrer de 2011
Mar e Montanha
0 comentaris
Ligams a aqueste pòst Classificacionatge: l'autbòi c bo, la bodega c bo, mar e montanha, musica
ajuda: mon espaci es fosc
Qualqu'un me poiriá explicar cossí far un album-slide (las causas amb las fòtos que desfilan amb d'efièches a dos francs cinquanta) sul Myspace novèl?
Mercés!
(per exemple coma aquí)
Mercés!
1 comentaris
dimarts, 22 de febrer de 2011
Corregís que corregiràs
Uèi, es l'aniversari dau Corrector dau blòg. Sabètz plan: lo tipe pas brica susceptible (un insensible? un savi? un sant?) que legís cada pòst
50 cinquanta còps, que consulta son pichon Alibèrt e la pitia de Dèlfas, que me manda un email en me dire las errors, de qué se podriá melhorar, tota la tièra de sinonims e antonims possibles e que quand tròba pas res e ben es tot malurós.
Bon anniversari MossurLoCorrector! Contunha de me corregir, d'espepissar, de me mandar d'emails tissoses e de me faire enrabiar.
De mon costat, susvelharai las virgulas, escriurai en letras las chifras, susvelharai la diglossia, daissarai de fautas d'aquí d'alai per que te congostes, contunharai de faire de provençalismes que t'emmèrdan grèu e contunharai de te dire que m'emmèrdas.
LONGAMAI e potonàs!!!!!!!
4 comentaris
dilluns, 21 de febrer de 2011
Reclama 1ra partida
Dins Mar e Montanha, i a :
- los bodegaires que bufan dins lo cuol d'una cabra mòrta.
- los percussionistas que tustan
- los autbòòòòòòòòòòòòòòòòòòòòòiiiiiiiiiiiiiiiiissss! Quina emocion!!!!
Lo montatge video es estat fach per The Wonderful Mela qu'a aprés soleta a se servir d'un Mac e a abocinar de videos per metre los bocins ensem. Quina emocion! (parli de ieu a la tresena persona se vòli).
Es pas deman la velha que m'embaucharàn a Dètz TV.
5 comentaris
diumenge, 20 de febrer de 2011
Esclopada
A l'escòla, èri nulla nulla a la còrda e a l'elastic, dau còp, jogavi al balon amb los dròlles.
E ara ai plan enveja d'ensajar aquò:
Soi fan.
E ara ai plan enveja d'ensajar aquò:
Soi fan.
3 comentaris
Ligams a aqueste pòst Classificacionatge: bolega ton gras
dimecres, 16 de febrer de 2011
escacalàs del jorn
Pomponeta m'a mandat una video:
Ai pas agut lo temps d'anar legir sus lor site internet qué brandan a voler bastir de monastièrs quand i a pas mai de monges mas la video es geniala!
Puèi se far monge quand ieu ai pas d'amorós per me massar l'esquina, es d'eretgia completa.
Anóncia:
Se cèrca monge pelut
per me massar l'esquina
e me far tindar la campana.
2 comentaris
dimarts, 15 de febrer de 2011
Fièra coma un bar-tabat
Cada jorn, me feliciti de ma rengueta d'icònas dels sits que visiti cada jorn sus mon firefòx tant aimat. Agachatz mon e-art:
4 comentaris
dilluns, 14 de febrer de 2011
ongan, es parièr.
Ongan, auriái pogut far lo meteis pòst que l'an passat.
Mas se cal renovar de quora en quora.
Primièr, una cançon de Miossec tirada de Baiser.
Mas se cal renovar de quora en quora.
Primièr, una cançon de Miossec tirada de Baiser.
E, per mos legeires non-francofòns, una cançon de Joaquín Sabina, Calle Melancolia tirada del dirècte Nos sobran los motivos.
3 comentaris
dissabte, 12 de febrer de 2011
L'estan l'estan l'estanquet...
Dijòus, anèri veire l'Estanquet al teatre la Vista.
Se siás un legeire fenhant o preissat e que vòs pas legir la seguida del pòst, te fau lo resumit: Vai-z-i, te farà de ben, mas passa pel pissador abans de t'assetar dins la sala, riscariás de banhar ton estring de la forra de rire qu'auràs.
La seguida es pel legeire mens fenhant o mens preissat.
Coma o disiá un filosòf creòl, lo teatre, es bon per lo moral. L'estanquet es de teatre. L'estanquet es bon per lo moral.
Fasiá moment qu'èri pas anada al teatre, e vertat es, l'espectacle viu, aquò te manda un buf que te requinquilha dins ta morositat ivernala.
L'Estanquet, aquò's cinc istòrias diferentas, cinc scènas ont se parla de sèxe. D'istòrias d'adultèris, de còrnas, d'istòrias de cuol a te far petar de rire. Rises de la debuta a la fin e de l'ora e mièja que dura l'espectacle, te fas pas cagar una minuta e aquò's lo luxe ultim.
Ja, t'assetas que lo decòr te met de bona umor: un estanquet de fusta sul costat de l'empont e al mitan de l'empont, pas res o una taula que ven cambiar l'ambient. M'agradèt fòrça tota la creacion musicala: tant la musica que sortís de las maquinas coma las prestacions vocalas dels actors. Ò 'fant, los actors! Las istòrias te fan rire, rai, mas la mesa en scèna e lo jòc dels actors te fan la diferéncia. Te botan una energia aquí dedins, ne prenes plen lo morre, te prenon a tu e te remandan un sai pas qué que t'embriaga.
Fins a dimenge a La Vista puèi de susvelhar per la virada all around Occitània. I pòs anar amb ta femna, ton marit, ton amant, ta mestressa, tos parents,ta dròlla que met de mocadors dins son sosten, ton dròlle que se sèga dins la cambra tot lo sant clame dau jorn o ta tanta Nina. La pèça es en occitan de cap a cima amb los jos titols en francés. E tot lo mond se regala e ritz. Qué demandar de mai?
- lo vejaire de Manon
5 comentaris
Ligams a aqueste pòst Classificacionatge: teatre
divendres, 11 de febrer de 2011
rrrrrrrrrrrrrrrr
Dins la prononciacion del portugués, i a un parelh de causas que me fan problèma.
Primièr, las nasalas, perque las nasalas, las sabi pas faire, ni en francés, ni en portugués. Aital, es decidit, parlarai portugués coma parli francés: amb l'accent occitan! E los que son pas contents, que viren lo cuol al vent.
Lo segond problèma, aquò's la "r":
Rotlada, pas rotlada, un pauc una r francesa, mas pas completament, pas una jota espanhòla tanpauc... Serà benlèu complicat de la trobar per ma lenga dins la boca, mas capitarai. Fau un coaching intensiu amb lo cèl de la boca e las dents. Son totes plan motivats per capitar.
3 comentaris
dijous, 10 de febrer de 2011
ANATZ-I!
Mon internet marcha coma la dinamo d'una bicicleta "a empujones" coma dison los espanhòls... Just 3 linhas per vos dire d'anar veire l'Estanquet se sètz pas luènh del Clapàs.
Es a l'aficha de la Vista fins a dimenge.
Me soi RE GA LA DA.
Es a l'aficha de la Vista fins a dimenge.
Me soi RE GA LA DA.
0 comentaris
Uèi, las chifras!
O vos ai dich que per me far d'immersion en portugués, escoti la ràdio en portugués? L'escoti en portugués perque lo brasilièr es de melhor comprene que lo portugués e me disi que se soi balesa en portugués e ben serai encara mai balesa en brasilièr (soi finòta, è?).
I ai comprés tanben qu'es pas la meteissa ora aquí que al Portugal. Aquò me va destorbar quand i anarai, ne soi segura. O putan, ai pas encara trabalhat l'ora en portugués! Question del jorn:auràn un sistèma tan bastard coma lo sistèma catalan?
Doncas, quand soi sus l'ordenador, escoti la ràdio en portugués. E la dimenjada, aquò manca pas, i a las resultas esportivas!!!
E ben, sabètz qué? Los clubs, los coneissi pas encara, mas las resultas esportivas aquò te fa trabalhar las chifras!!
Escotatz coma dison "un"... me fa morir de rire (ròòòòò, es pas plan de se trufar de las autras lengas!)
I ai comprés tanben qu'es pas la meteissa ora aquí que al Portugal. Aquò me va destorbar quand i anarai, ne soi segura. O putan, ai pas encara trabalhat l'ora en portugués! Question del jorn:auràn un sistèma tan bastard coma lo sistèma catalan?
2 comentaris
dimecres, 9 de febrer de 2011
Passejada
En mai de passejar la chinalha, faguèri de fòtos de... ben devinatz! :
O aquí sota sus la ròca:
Non, vesètz pas de qu'es?
Bon, zomat, aquò dona aquò:
Aquò's un ragondin, una bèstia laida importada das Estats Units per la pèl (o los pels, sai pas...) que nada dins las robinas, es un desastre qu'a pas de predators a despart de las autòs e de quauques caçaires que los aiman pas gaire qu'aquò te pòt tuar lo chin!
Aquò se pòt manjar, mas ai pas jamai tastat.
Un mechoi de ragondin, aquò vos ditz?
2 comentaris
dimarts, 8 de febrer de 2011
De l'òme que caminava dins la palun
L'an passat, un jorn de fin d'ivèrn-debuta de prima, per mas paluns, te veguèri un tipe que caminava. "De qu'es aquel conàs dins la palun?". Ben òc, cal èsser con per caminar dins una palun: es fangós, quand es pas fangós es plen d'aiga, e quand es ni fangós ni plen d'aiga, i a de moissaus, sens parlar de la salicòrna seca que t'escarraunha las cambas. Doncas, ieu, quand vesi un tipe que camina dins la palun en agachant pel sòl, me disi que lo tipe deu pas virar redond.
E aquí, coratjosa, li fau de ma votz de professora autoritària:
- Bonjorn Sénher (pas jamai mancar de respècte als calucs, primièra leiçon del manual de subrevida per l'infirmièr en espital psiquiatric).
- Bonjorn
- Qué fasètz per aquí? (jos entendut: nèci que siás!)
- E ben, agachi se i a d'uòus de moissaus.
- Vertat? e cossí fasètz? (jos entendut: te creses qu'arribi d'Agde per la plaja?)
- E ben s'aquò bolèga, es que i a d'uòus, e se bolèga pas, e ben es que n'i a pas.
- Mas son benlèu amagats entre las plantas. (segonda leiçon del manual precitat: seguir lo deliri del caluc per li mostrar son incoeréncia). Mas perqué fasètz aquò?
- Trabalhi a la Companhia Litorala Anti Moissaus.
Mèrda, es pas un caluc. E ben caliá començar per aquò, conàs.
- E coma avèm tractat, ben vòli veire s'aquò a foncionat, e s'aquò a pas foncionat tornarem passar.
E aquí, me tèni drecha, dintri lo ventre, ensenhi las popas, perque òm sap pas jamai, sus un malentendut poiriá foncionar, ai totjorn somiat de far l'amor dins las paluns entre fanga, salicòrna e moissaus.
- Son los avions que passan es aquò?
E lo tipe de m'explicar:
- Òc, escampan lo produch, es un produch ecologic amb una bacteria dedins, la larva de moissau la manja e aquò la tuga de l'interior. Aital, vos faretz pas fissar!
N'aprenèm de causas , è! (los saberuts, ne podètz explicar mai e melhor dins los comentaris!)
E ben figuratz-vos que l'autre jorn, lo veguèri l'avion qu'escampa lo produch! Es un avion de pas res del tot, que fa plan paur que passa al ras del sòl qu'as l'impression que se va espotir dins las canas.
Coma èra lo primièr còp que lo vesiái e que pensi de longa a vosautres legeires tant aimats, ne vos faguèri una videoneta, amb la risca que l'avioneta me gisclèsse dessús son produch ecologic que tuga las larvas de moissaus e que sabèm pas quinas consequéncias auriá agudas sus la paura de ieu, ne sètz conscients de las riscas que preni per vosautres? È?
Bon, aquí l'avètz:
Tu que siás jos una pluèja tolosana, limotjauda, paulina o parisenca, as las bolas?
9 comentaris
dilluns, 7 de febrer de 2011
Dels accents...
En portugués, los accents... cossí dire? E ben, son pas coma en occitan.
Dins ma gramatica de segonda man que me faguèt crompar l'Andrieu, legissi que:
- l'accent agut indica que la vocala es dubèrta e tonica.
- l'accent circonflèx indica que la vocala es barrada e tonica
- l'accent grèu indica que la vocala es dubèrta, mas pas tonica.
Resumit:
Vocala dubèrta: accent agut o grèu
Vocala barrada: circonflèx.
E quand es grèu, es pas tonic.
Fau diversion: vos soveniatz de mon explica sus l'accentuacion catalana?
Dins ma gramatica de segonda man que me faguèt crompar l'Andrieu, legissi que:
- l'accent agut indica que la vocala es dubèrta e tonica.
- l'accent circonflèx indica que la vocala es barrada e tonica
- l'accent grèu indica que la vocala es dubèrta, mas pas tonica.
Resumit:
Vocala dubèrta: accent agut o grèu
Vocala barrada: circonflèx.
E quand es grèu, es pas tonic.
Fau diversion: vos soveniatz de mon explica sus l'accentuacion catalana?
2 comentaris
diumenge, 6 de febrer de 2011
Cementèri
5 comentaris
dissabte, 5 de febrer de 2011
Seria canina
5 comentaris
La potinga per intelligents
Lo mètge m'a marcat una potinga suedesa. Dempuèi Ikea, me disi que los Suedeses son de mond plen de bon sens. E ben, aquela potinga, o vos pòdi dire, aquò's pas un engenhaire d'Ikea que l'a inventada.
O Mila Dieus! Ja la notícia es un papièr long de trenta-cinc centimètres sus un vintenat d'ample escrich en polissa 2.5. E ben las instruccions per utilizar la causa me las calguèt legir quatre còps abans de començar de poder comprene.
La potinga es un inalator, que, dins ma gripa, ai de problèmas per respirar. E coma, adolescenta, en mai dels botons, faguèri d'asma, ai los paumonets de delicats (non, fumi pas...)
La potinga sembla un chivronet de plastic per la forma suggestiva mas tanben per la moleta en bas. Levat que i a pas de pilas. Doncas, ara ai comprés cossí fonciona: te cal virar la moleta en bas, aquò carga l'inalator, te lo metes dins la boca, inspiras fòrt e i a una posca que se ven fotre dins los paumons.
Coma sabi que me cresètz pas, vos ai fach una videoneta amb la notícia, l'inalator e tot e tot. Video facha dins lo lièch, akò explica lo plan estranh... Soi contenta de veire que respiri pas mai coma Dark Vadòr.
(vertat, d'èsser malauta, aquò me melhora pas...)
1 comentaris
la nuèch dins los musèus...
Lo Mèstre del Mond a fach quicòm mai encara: Google Art Project per visitar virtualament los musèus. M'agraaaaaaaaada.
2 comentaris
divendres, 4 de febrer de 2011
D'umor romegaira...
Uèi, ensagi un concèpte tot nòu: blogar dins lo lièch.
E ben es pas practic, que quand tossissi (es nul aquel vèrb), l'ordenador sauta, e tossissi sovent, ai un ordenador sautaire....
Lo mètge a dich qu'ai la gripa, la dels pòrcs, la dels aucèls, la de las vacas, l'h1n1, sabi pas quina e se'n fotèm. Repaus e paracetamòl per tornar del bon costat de la Fòrça. Enfin, de paracetamòl ne preni pas gaire, perque m'agrada de saber cossí evoluís mon còs e vòli saber s'aquò recuola o pas. Aquò fa que soi un pauc ensucada perque ai lo cap coma una semau.
Dimècres, anèri pas a l'escòla e lo mètge m'a arrestada tres jorns.
E de dijòus a dimenge, èra previst que gardèsse ma neboda. E me cal dire la vertat, aquò me pesava grèu de la gardar. Perque quatre jorns, aquò's long e los enfants, los aimi de luènh. Mas bon, aviái dich de òc, me caliá assumir ma conariá. Alara vos disi pas coma èri un pauc contenta quand lo mètge me diguèt qu'aquò èra una gripa e que non non non podiái pas gardar la neboda.
Lo problèma de la gripa, en mai d'èsser malauta, en mai d'aver de corbaturas a d'endreches desconeguts de mon còs (especiala dedicaça a mos muscles intercostals), en mai de mancar l'escòla, e ben es que pòdi pas anar a l'autbòi.
E aquesta setmana, èra una setmana pesuga per l'autbòi. Ièr, manquèri lo cors. Uèi, aqueste ser, i a una repeticion bèla super importanta que la vau mancar tanben. Dissabte, i a una sortida a Pesenàs per carrièras (-15 ºC per carrièras a Pesenàs...) E dimenge, i a una animacion a miègjorn pels Restos du Cœur. Lo mètge a dich que en fin de setmana deuriái anar melhor. Me vau pas anar gelar a Pesenàs, soi pas masoquista. Mas poiriái anar dimenge als Restos du Coeur.
Aital, en mai d'èsser paures, auràn la gripa....
2 comentaris
dimarts, 1 de febrer de 2011
Automedicacion
Ai raubat dins la cava de mon fraire la pocion salvatritz en dire "a! ben vaquí çò que me cal. Te preni aquel botelhon, ok?" :
"Ce médicament est un fluidifiant des sécrétions bronchiques et facilite ainsi leur évacuation par la toux. Il est indiqué chez l'adulte en cas d'affection respiratoire récente avec difficulté d'expectoration (difficulté à rejeter en crachant les sécrétions bronchiques)."
Bon apetís!
3 comentaris
Subscriure's a: Missatges (Atom)


c: text/html

text:
dimecres, 27 de juliol de 2016
El Olivo
Per fugir lo calimàs, anatz dins un cinèma climatizat veire lo film El Olivo. Un film intelligent, sensible, fin, pas maniquean, que plorèri de longa e ne sortiguèri ben urosa d'i èsser anada. Un film que te recentra sus ta condicion umana.
Sortit en Mai en Espanha,sortit en Julhet en França
S'avètz agachat las vidèos, avètz comprés que parla de la venda dels olivièrs millenaris valencians e catalans per los anar far veire de'n pertot dins lo mond.
Tot un patrimòni vendut.
I a una peticion aquí dessús : La peticion contra l'expoliacion dels olius millenaris.
De qué soscar...
L'endeman, anèri veire l'oliu vièlh que i a a un vintenat de quilomètres de l'ostal.
Manquèri de plorar en veire que l'avián pas podat e qu'èra pas gaire entretengut, mas rai, el es totjorn aquí :)
1 comentaris
dimarts, 19 de juliol de 2016
Filmòt Covoiturage
M'agrada plan çò que fan Golden Moustache!
2 comentaris
diumenge, 17 de juliol de 2016
17 de julhet de 1998
Uèi, fa 18 ans que mon paire es mòrt.
Uèi, bassacula : ai viscut mai de temps sens el qu'amb el.
Uèi, me disi que mon paire m'a pas coneguda. L'aurà pas coneguda l'adulta urosa que soi venguda, l'aurà pas coneguda la Melania que totes coneisson.
Uèi, me disi que mon paire, lo coneissiái pas gaire. Moriguèt qu'èri encara adolescenta, en plena oposicion e construccion. Ai de sovenirs, de mancas, de detalhs subjectius de ma maire, quauques ressons silencioses de la familha.
A la debuta, me mancava pas brica. De tot biais, èra en desplaçament tota la setmana, alara, entre aquí pas gaire e aquí pas brica, la diferéncia la sentiguèri pas. La manca se faguèt, se fa, sentir a l'atge adulte, quand as besonh de conselhs, per crompar l'ostal, per l'adobar, per t'ajudar e que siás sola, que ta maire, pecaira...
Rai, ai capitat de me bastir coma aquò e me disi que me'n soi pas tròp mal sortida.
Rai, ai capitat de pas mai èsser gelosa del mond qu'an una familha normala, amb de parents normals, vius, equilibrats, presents.
Rai, ai capitat d'acceptar ma maire coma es.
De pas mai regretar que siaguèsse pas ela que siaguèsse mòrta puslèu qu'el.
Ai capitat d'arrestar de culpabilizar d'aver pensat aquò.
La setmana passada, sul calendièr de la cosina de ma mameta, dins la casa del 17 de Julhet, i aviá marcat lo prenom de mon paire. Me faguèt estranh. Celebram l'anniversari de la mòrt dels mòrts e lo de la naissença pels vius.
Auriái benlèu degut anar me crompar un pastisson uèi de matin.
Uèi, bassacula : ai viscut mai de temps sens el qu'amb el.
Uèi, me disi que mon paire m'a pas coneguda. L'aurà pas coneguda l'adulta urosa que soi venguda, l'aurà pas coneguda la Melania que totes coneisson.
Uèi, me disi que mon paire, lo coneissiái pas gaire. Moriguèt qu'èri encara adolescenta, en plena oposicion e construccion. Ai de sovenirs, de mancas, de detalhs subjectius de ma maire, quauques ressons silencioses de la familha.
A la debuta, me mancava pas brica. De tot biais, èra en desplaçament tota la setmana, alara, entre aquí pas gaire e aquí pas brica, la diferéncia la sentiguèri pas. La manca se faguèt, se fa, sentir a l'atge adulte, quand as besonh de conselhs, per crompar l'ostal, per l'adobar, per t'ajudar e que siás sola, que ta maire, pecaira...
Rai, ai capitat de me bastir coma aquò e me disi que me'n soi pas tròp mal sortida.
Rai, ai capitat de pas mai èsser gelosa del mond qu'an una familha normala, amb de parents normals, vius, equilibrats, presents.
Rai, ai capitat d'acceptar ma maire coma es.
De pas mai regretar que siaguèsse pas ela que siaguèsse mòrta puslèu qu'el.
Ai capitat d'arrestar de culpabilizar d'aver pensat aquò.
La setmana passada, sul calendièr de la cosina de ma mameta, dins la casa del 17 de Julhet, i aviá marcat lo prenom de mon paire. Me faguèt estranh. Celebram l'anniversari de la mòrt dels mòrts e lo de la naissença pels vius.
Auriái benlèu degut anar me crompar un pastisson uèi de matin.
1 comentaris
Subscriure's a: Missatges (Atom)

robotstxt: allowed

filter: keep


text:
13 ene. 2011
Atacament á ela lee de l'occitán
Text pres de l'web Libertat! Val d'Aran e Maulets.
L'entitat espainholist Impulso ciudadano proamovuda per José Domingo, ex-deputat de C's (Ciutadans) e adés militant d'UPyD (un sémplice jaqueter), que fa uns jorns aprieu un front d'atacament escontra ela leunga cheu l'atacament á l'immersion lingüística ád escolas de Catalunha, há dicedut recursar aután ela lee de l'occitán (aranés n'Arán), per ela qual est protegida aquesta variant de l'occitán á ela Val d'Arán. L'espainholisme donec, aferra impulsion e dicede aután aturar ela normaliçacion de l'occitán n'aquest territor, part d'Occitania.
L'entitat há solicidada á ela Defensatriç dele Pople María Luisa Cava de Llano (con nom plus castelhán!...) d'interposar un recurs d'inconstitucionalitat escontra ela "Lee de l'occitán, aranés n'Arán", aprobada prel Parlament de Catalunha le 22 de septemne de 2010. Ols denunciants consideran c'aquesta lee "endona una oficialitat par aquesta leunga que supera'l combés territorial dál Val d'Arán et est contralha á ela cooficialitat lingüística fixada en l'articul 3 dál Constitucion". Ela Lee de l'occitán, aranés n'Arán regula l'amparament nál Comunitat Autonoma de Catalunha dál leunga occitána e l'endona un recogniment oficial cheula finida d’establir-la d’usament preferencial náls institucions et escolas aranesas.
Sapitors dál trajectoria dele Tribunal Constitucional espainhol e d’altras institucions similars al servíç de l'imperialisme espainholist, ge reduta una solva nugatoria e un retalhament de l'ungada lee que defensa ols destrages lingüistics de l'occitán.
Securament, l'Estat francés nu dubitrá en folsar aquest recurs e le delect dele Tribunal Constitucional espainhol par justificar plus sé cae, ols constants atacaments á ela leunga occitána e culminar ela sue politica lingüícida.
Forças politicas occitánas cuma Libertat! (antic Anarem au Patac) e le Partit Occitán parcionarán activament nel manfestament dele jorn 10 de junçót á Barcelona.
L'entitat espainholist Impulso ciudadano proamovuda per José Domingo, ex-deputat de C's (Ciutadans) e adés militant d'UPyD (un sémplice jaqueter), que fa uns jorns aprieu un front d'atacament escontra ela leunga cheu l'atacament á l'immersion lingüística ád escolas de Catalunha, há dicedut recursar aután ela lee de l'occitán (aranés n'Arán), per ela qual est protegida aquesta variant de l'occitán á ela Val d'Arán. L'espainholisme donec, aferra impulsion e dicede aután aturar ela normaliçacion de l'occitán n'aquest territor, part d'Occitania.
L'entitat há solicidada á ela Defensatriç dele Pople María Luisa Cava de Llano (con nom plus castelhán!...) d'interposar un recurs d'inconstitucionalitat escontra ela "Lee de l'occitán, aranés n'Arán", aprobada prel Parlament de Catalunha le 22 de septemne de 2010. Ols denunciants consideran c'aquesta lee "endona una oficialitat par aquesta leunga que supera'l combés territorial dál Val d'Arán et est contralha á ela cooficialitat lingüística fixada en l'articul 3 dál Constitucion". Ela Lee de l'occitán, aranés n'Arán regula l'amparament nál Comunitat Autonoma de Catalunha dál leunga occitána e l'endona un recogniment oficial cheula finida d’establir-la d’usament preferencial náls institucions et escolas aranesas.
Sapitors dál trajectoria dele Tribunal Constitucional espainhol e d’altras institucions similars al servíç de l'imperialisme espainholist, ge reduta una solva nugatoria e un retalhament de l'ungada lee que defensa ols destrages lingüistics de l'occitán.
Securament, l'Estat francés nu dubitrá en folsar aquest recurs e le delect dele Tribunal Constitucional espainhol par justificar plus sé cae, ols constants atacaments á ela leunga occitána e culminar ela sue politica lingüícida.
Forças politicas occitánas cuma Libertat! (antic Anarem au Patac) e le Partit Occitán parcionarán activament nel manfestament dele jorn 10 de junçót á Barcelona.
Suscribirse a: Enviar comentarios (Atom)


text:
Portal de l’environament e del desvolopament durable
L'environament es lo mitan dins lo qual un èsser vivent fonciona, en inclure l'aire, l'aiga, lo sòl, las ressorsas naturalas, la fauna, la flòra e los èssers umans. Tanben es, a un moment donat, l'ensemble dels factors fisics, quimics, biologics e socials susceptibles d'aver un efièch dirècte o indirècte, immediat e futur suls èssers vivents e las activitats umanas.
Fondada d'en primièr suls concèptes e teorias desvolopadas per l'ecologia scientifica, la preocupacion del public e dels politics per la qualitat de l'environament s'es mesa en plaça progressivament en seguida de l'impacte qu'an agut las catastròfas d'origina umana sus nòstra vision de nòstra relacion a la planeta.


text:
1341
Aquesta pagina concernís l'an 1341 del calendièr gregorian.
Somari
Eveniments[modificar | modificar la font]
Occitània[modificar | modificar la font]
França[modificar | modificar la font]
Euròpa[modificar | modificar la font]
Empèri Bizantin[modificar | modificar la font]
Mòrt de l'emperaire Andronic III Paleòleg (1328-1341) que son rèine foguèt marcat per lo renfòrçament territòriau de l'Empèri en Euròpa mai tanben per la pèrda dei darrierei vilas importantas en Asia (Nicèa e Nicomèdia). De mai, l'Empèri aviá retrobat una certana estabilitat intèrna. Foguèt remplaçat per son fiu Joan V Paleòleg qu'èra encara un enfant de 9 ans.
Lo futur Joan VI Cantacuzèn se proclamèt regent mai se turtèt a l'oposicion e ai crenhenças de l'imperatritz Ana de Savòia, dau patriarca Joan XII Kalekas e dau megaduc Alexis Apokaukos (tanben lo cap de l'administracion). Rapidament, lo regent deguèt quitar Constantinòble per protegir lei frontieras atacadas per lei Sèrbes en Macedònia e lei Turcs en Tràcia. Sa campanha s'acabèt per una victòria rapida e lo Principat d'Acaia, inquiet deis ambicions bizantinas en Grècia, li mandèt una ambaissada per reconeisser sa senhoriá. Pasmens, enterin, dins la capitala, Alexis Apokaukos aviá assaiat d'organizar un còp d'estat. La temptativa mau capitèt mai lo megaduc capitèt de s'escapar e anèt en Tràcia preparar una expedicion còntra Morèa. En camin, foguèt perdonat per lo regent.
Pasmens, de retorn a Constantinòble, Apokaukos organizèt de complòts novèus ambé l'ajuda dau patriarca, de l'imperatritz e d'una partida de l'aristocracia. Ansin, Ana de Savòia ordonèt rapidament l'arrestacion dei fidèus de Joan Cantacuzèn, nomèt Joan XII coma regent e Alexis Apokaukos coma eparca de la capitala. Après una brèva temptativa de negociacions, Cantacuzèn refusèt de reconeisser lo poder novèu e foguèt proclamat emperaire per sei soudats lo 26 d'octòbre. Aquò marquèt lo començament de la guèrra civila bizantina de 1341-1347 qu'anava aver de consequéncias catastroficas per l'Empèri.
Grand Principat de Moscòu[modificar | modificar la font]
Tiera d'escaramochas entre lei fòrças d'Algirdas, prince de Vitebsk sostengut per lo prince de Smolensk, e lei tropas de Moscòu. Mozhaysk foguèt assetjat per l'armada d'Algirdas. Pasmens, la mòrt dau Grand Duc de Lituània Gediminas entraïnèt una crisi grèva a l'oèst de Vitebsk e lo conflicte entre Algirdas e Simeon Ièr de Moscòu s'arrestèt rapidament. Un arbitratge dau khan de l'Òrda d'Aur donèt rason a Simeon regardant la possession dei territòris disputats entre lei dos princes.


text:
Vasperviller
Vasperviller es una comuna francesa, situada dins lo departament de Mosèla e la region de Lorena.
Somari
Geografia[modificar | modificar la font]
Comunas vesinas[modificar | modificar la font]
Istòria[modificar | modificar la font]
- Vilatge de la distincion de Sant-Quirin, possession de la Abbaye de Marmoutier e del prieuré de Sant-Quirin.
- Despoblat Per la peste al cors de la guèrra de Trenta ans ; reconstruit a Modèl:La s
- Village de la seigneurie de Saint-Quirin, possession de l'Abbaye de Marmoutier et du prieuré de Saint-Quirin.
- Dépeuplé par la peste au cours de la guerre de Trente ans ; reconstruit au Modèl:Ligam sègleModèl:Verificacion sègle
Administracion[modificar | modificar la font]
Demografia[modificar | modificar la font]


text:
Igor Stravinskii
Igor Fiodorovich Stravinskii (en rus: Иropb ФëдopoBич CTpaBиHckий) foguèt un pianista e compositor rus de musica classica del sègle XX. Stravinsky nasquèt lo 18 de junh 1882 ( lo 5 dins l'ancian calendari rus) a Oranienbaum. Son paire èra bassa al teatre imperial de Sant Petersborg, e l'ambient familial èra fòrça musical. Igor estudièt lo piano amb sa maire e a 9 ans, amb un nòva professora, escolana del famós Antòn Rubinstein. D'aquela epòca tanben anava sovent escotar son paire cantar, aital coneissiá plan los opèras.
Pendent sos estudis de drech rescontrèt lo filh de Nikolai Rimski-Korsakov, puèi faguèt la coneissença del compositor meteis. A la debuta, los sieus conselhs ajudèt Igor a estudiar, al biais d'un autodidacte, las composicions. Per la seguida prenguèt de corses particulars de Rimsky-Korsakov, que serà tanben son testimòni a son matrimòni amb Katerina Nosenko en 1906.
En 1907 compausèt sa primièra sinfonia, Scherzo fantastica, e Fuòcs d'artifici. Aquel darrièr trabalh foguèt remarcat per Sergei Djagilev, qu'organizava de concèrts. Quand cerquèt un compositor per un balet sul legendari aucèl de fuòc, prepausèt doncas a Stravinsky de compausar son primièr balet. Aquel balet aguèt un grand succès, quand foguèt mes en scèna a París en 1910 pendent una virada dels balets russes. Stravinski venguèt alara un nom conegut coma lo d'un compositor amb un estil nòu, tant primitiu coma scientific. Susvendrà un nòu succès pendent la sason seguenta amb Petrushka.
Per contra, la creacion de la Consecracion de la primavèra en 1913 faguèt un grand escandal, mas es malaisit de saber perqué, s'es en causa de la musica, de la coregrafia o dels dançaires. En fach, a la debuta de 1914, la meteissa musica foguèt un grand succès pendent un concèrt, e Stravinsky capitèt a èsser conegut en Euròpa tota a solament 31 ans.
Aprèp L'istòria del soldat, se transportèt a França, e cambièt entièrament son estil, en tornant a l'influéncia classica : Pulcinella, un balet e Mavra, un opèra comic, son d'òbras d'aquela epòca.
En 1926, fa son retorn, amb Oedipus Rex, segond lo drama de Sofòcles, que se situís entre l'oratòri e l'opèra, e conten un trabalh rítmic impausant. Per la seguida, lo compositor contunha d'explorar d'influéncias variadas.
En 1939 moriguèt sa femna mentre qu'el, èra als Estats Units, quand comencèt la guèrra. S'i refugirà e i contunharà de compausar. Viatgèt tanben en URSS en 1962, ont Dmitry Chostakovich lo venguèt saludar. Stravinsky s'arrestèt d'escriure en 1968 e moriguèt a Nòva Yòrk lo 6 d'abril de 1971.
Font[modificar | modificar la font]
- (eo) Aqueste article es parcialament o en totalitat eissit d’una traduccion de l’article de Wikipèdia en esperanto intitolat « Igor Stravinski ».


text:
Wikipèdia:Comitat d'arbitratge
Per demandar un arbitratge, vejatz la pagina Arbitratges
Somari
Mission[modificar la font]
Lo comitat d'arbitratge es un grop de personas, causidas per la comunautat, qu'es encargat de reglar los conflictes entre los participants. A lo dever de s'assegurar que totas las possibilitats de mediacions son mesas en òbra, e lo poder de decidir, se mestièr fa, de mesuras de prene, que comprenon las sancions de refús d'edicion o d'exclusion del sit.
En çò que concernís lo contengut dels articles, o tota autra decision editoriala, son ròtle es pas de fixar las nòrmas de seguir, mas de far respectar las decisions presas per la comunautat.
Foncionament[modificar la font]
Los arbitres[modificar la font]
Los arbitres son elegits cada 6 meses. L' eleccion del 1èr comitat se debanarà en junh de 2006.
Demandas d'arbitratge[modificar la font]
Coma indicat dins lo règlament, tot utilizaire qu'a un compte enregistrat pòt far una demanda d'arbitratge sus la pagina Wikipèdia:Comitat d'arbitratge/Arbitratge#Requèstas d'arbitratge. Es daissat a la discrecion dels arbitres la causida d'acceptar o non la demanda.
Archius[modificar la font]
Ligams utils[modificar la font]
- Wikipompièrs : abans de depausar una demanda d'arbitratge, esitetz pas a demandar una mediacion.
- Bulletin dels administrators : permet de far lo ligam entre arbitres e administators.
- Verificators d'adreças IP : pel moment, son designats pel comitat d'arbitratge.


text:
Lo hestenau Winterlüt que’s debanarà los 12,13 e 14 de genèr. Au programa, estagis, bals, concèrts e conferéncias. Augan que son hicats a l’aunor Auvèrnhe, Daufinat e l’Old Time. Lo grop occitan Quaus de Lanlà que jogarà lo dissabte a 20 h aus costats deus grops Les Violoneuses e Polo & Nadine. Los auvernhats qu’animaràn l’estagi de canta l’endedia de 10 h 30 a 13 h.
Inf. : Bal prètz libre, estagi de dança : 12 a 15 €, estagi de musicas de 16 a 20 € e estagi de poesia : 7 € reservacion conselhada.
Plumalhon es un magazine pel 8-12 ans. Prepausa cada mes dos reportatges sus de tèmas d'actualitat, sus de países, d'animals... Prepausa tanben de BD, de jòcs e
Papagai es la revista occitana dels pichonèls.
Prepausa cada mes istòrias, jòcs, una pagina de vocabulari e un dorsièr


text:
25 août 2008
Paura Lilon
L’Anatòli France (Quin nom ! Quin escrivan !) nos balhèt de la lenga francèsa una imatge carnala, quitament erotica : « La langue française est une femme. Et cette femme est si belle, si fière, si modeste, si hardie, touchante, voluptueuse, chaste, noble, familière, folle, sage, qu'on l'aime de toute son âme et qu'on n'est jamais tenté de lui être infidèle. » Bon, aici France s'escaufestrèt un bricon... Gara que se confondan pas lengatge e cunilingus, qu'an de fonccions desparièras (aquò dich, pareis que lo France escrivia fòrça mas... [Lire la suite]
17 août 2008
Forom des langues
Lo Carrefour Culturel Arnaud-Bernard organizèt lo Forom des langues 2008 que se debanèt sus la Plaça del Capitòli de Tolosa lo 1er de junh. Lo cap d'ostal de l'associacion es lo Claudi SICRE, "éternel empêcheur de tourner en rond" (La Dépêche), que ne vòl far l'aisina d'una "stratégie d'action culturelle d'ambition civilisatrice et de portée universelle". Aquò's pas una palha ! Mas lo Sicre presenta plan. Ongan redigèt una "proposition de nationalisation des langues de France" que retronit coma un... [Lire la suite]
10 août 2008
Carnaval en agost
Cacaracà ! China s’es renduda als arguments de França ! Dempuèi la dubertura dels juòcs olimpics, l’Empiri del mitan apara a l’encòp los dreches de l'òme e la diversitat lingistica. Ne dobtatz ? Ne vaqui la pròva oficiala. De que ? China a pas que reservada una plaça al francès pendent los juòcs, çò ditz l’article. Plan segur, mas far una plaça al francès es coma far progressar la democracia, puèi que lo francès es la lenga dels dreches de l'òme e de la diversitat lingüistica (NB : diversitat... [Lire la suite]
06 août 2008
Lo lenguejaire nòu es arribat
Lenguejaire : «lo qu’agacha la lenga d’un pòrc per véser s’es pas ladre» (CANTALAUSA). Un brave mestièr qu’es pas de bon far, s’i pòt perdre una man. Es un mestièr d'un còp era, qu'es pas mòrt ça que la. Vaqui lo lenguejaire lemosin : E aici podetz remirar lo lenguejaire parisenc : La fotò foguèt prèsa sens lo gorinon. Pel veire, pren un miralh !
05 août 2008
Psicologia del lop
Lo desbat sus las lengas regionalas l’avetz seguit ? Non ? Vos preveni, la mangisca es un bricon amarga. S’avetz gost, podetz anar veire aici, aici, aici o encara aici. Anem ! pas besonh de perdre de temps. Los servents de la lenga unenca usan lèumens dels meteis arguments :- Las revendicacions dels aparaires de las lengas minoritaras son sens cap de rason. Los occitans, bretons, bascos, etc, podon plan parlar lor lenga a l’ostal. Tot va plan. Aquelas lengas moriguèsson, lo monde contunharà de virar. De tot biais, an pas cap de... [Lire la suite]
01 août 2008
Ponheton e Penponet dins lo ventre de la bestia
En anant sul siti estatal vie-publique.fr (quina idéia !), vos trapèri aquela definicion que val son pes de ceses : ASSIMILATION : Aboutissement supposé ou attendu d'un processus d'intégration de l'immigré tel que celui-ci n'offre plus de caractéristiques culturelles distinctes de celles qui sont censées être communes à la majorité des membres de la société d'accueil (...) le droit de la nationalité considère le "défaut d'assimilation" d'une personne comme susceptible de justifier une décision défavorable à sa... [Lire la suite]
30 juillet 2008
T'oblidèssi, Villers-Cotterêts...
Dins lo desbat sus la plaça de balhar a las lengas regionalas, de còps que i a s'atenh de cimas. L'Imalaia lo senher Peire Assouline se la rapèt. Dins son blòg Mescladis e còps de gula, lo quite J-P Cavaillé es estat fòrçat de cridar ceba : «Quel lyrisme ! Quelle élévation ! Quel sublime élan patriotique ! Oui, je le crois, Pierre Assouline est mûr pour l’Académie.» Vaqui l’òbra subrebela : Si je t’oublie, Villers-Cotterêts, Que ma droite s’oublie !Que ma langue s’attache à mon palais,Si je ne me souviens de toiSi je... [Lire la suite]
25 juillet 2008
9 arguments contra la diversitat lingüistica
Lo site Eurominirity publiguèt un article qu'avalis un per un los arguments dels adversaris de la diversitat lingüistica. Coma siai un democrata afogat, lor vòli porgir un drech de responsa. Vaqui doncas consi la jacobinalha respondon als arguments dels aparaires de las lengas :Argument n°1 : las lengas regionalas son de lengas vertadièras.Aquò’s pas possible, perque las compreni pas.Argument n°2 : las lengas regionalas an produsit de litératura de valor.Fals ! N’ai pas jamai legit (de veire argument n° 1).Argument n°3 : las lengas... [Lire la suite]
24 juillet 2008
E perqué ?
Perqué un blòg en occitan ?Perque m'estimi mai de parlar amb de fautas, que de demorar boca barrada. De fautas, aici, n'i aurà un fum ! Perqué la cabreta ?Perque la cabra faria plan lo simbòli d'Occitania : es sòbra, coratjosa, resistenta... E perqué lo lop ?Pecaire, i a totjorn un lop que la vòl chapar, coma dins lo cònte d'Alfonse Daudet : "E zóu li cop de bano! e zóu li cop de dènt! Eilalin, lou cèu blanquejè. Lou cacaracad’un gau enraumassa mountè d’uno bastido...- Ié sian! enfin!... diguè la pauro bèsti. E se... [Lire la suite]


text:
Batalha de Toba-Fushimi
La batalha de Toba-Fushimi se debanèt entre lo 27 e lo 31 de genier de 1868 durant la Restauracion Meiji. Foguèt la premiera batalha importanta de la guèrra entre lei tropas dau shogunat e aquelei dei clans favorables, principalament Choshu e Satsuma, a l'emperaire Meiji. Lei fòrças dei clans Satsuma e Choshu capitèron de resistir pendent quatre jorns maugrat una inferioritat numerica importanta. Pasmens, lo 28, venguèron oficialament l'armada imperiala de Japon entraïnant unei cambiaments de camp dins l'armada dau shogunat. Ansin, lei soudats dau shogunat se retirèron, çò que deviá causar la presa dau castèu d'Osaka, simbòl important dau poder dau shogunat, per lei partisans de l'emperaire.


text:
Dinozé
Dinozé es una comuna francesa, situada dins lo departament dels Vòges e la region de Lorena.
Somari
Geografia[modificar | modificar la font]
La municipalitat a implantat sul marge esquèrre de la Moselle, sièis quilomètres en amont de Épinal. L'aglomeracion seguís la départementale 157 en portant a Remiremont (22 km) e la départementale 12 en direccion de Dounoux (5 km). A dominat per tucs verdoyantes #que lo bòsc de Rainjuménil.
La commune est implantée sur la rive gauche de la Moselle, six kilomètres en amont d'Épinal. L'agglomération suit la départementale 157 menant à Remiremont (22 km) et la départementale 12 en direction de Dounoux (5 km). Elle est dominée par des collines verdoyantes dont le bois de Rainjuménil.
Comunas vesinas[modificar | modificar la font]
Istòria[modificar | modificar la font]
La creacion de la municipalitat de Dinozé ne data pas que de la Mes invalid (de març). Lo vilatge i aviá #èsser ligat précédemment a Arcs, de contunh al anciana comuna de Sant-Laurent uèi incluse en lo giron de Épinal.
La création de la commune de Dinozé ne date que du Mes invalid (mars). Le village avait été rattaché précédemment à Arches, puis à l'ancienne commune de Saint-Laurent aujourd'hui incluse dans le giron d'Épinal.
Administracion[modificar | modificar la font]
Demografia[modificar | modificar la font]
Luòcs e monuments[modificar | modificar la font]
Personalitats ligadas amb la comuna[modificar | modificar la font]
Véser tanben[modificar | modificar la font]
Ligams extèrnes[modificar | modificar la font]
Nòtas[modificar | modificar la font]
- Paginas utilizant d'arguments duplicats dins los apèls de modèl
- Paginas amb de proprietats pas resolgudas
- Pàgines que usen Timeline
- Ortografia de verificar
- Pagina utilizant lo modèl data amb una sintaxi erronèa
- Portal:Comunas/Articles ligats
- Referéncia qu'utiliza lo modèl Metaligam cap a portal
- Comuna dels Vòges


text:
Hugues Aufray
Hugues Jean Marie Auffray mei conegut com Hugues Auffray ei un cantaire francés vasut a Neuilly sur Seine en 1929.
Ei lo hilh de l'industrial parisenc Henry Auffray e d'ua hilha de noblessa gascona, Amyelle de Caubios d'Andiran (se maridèn a Nicòla). Après d'estudis a Sorese e tres ans passats a Madrid damb lo pair, comença a cantar en espanhòl dins las annadas 1950, abans de passar rapidament au francés.
La mei gran part de sas cançons son de viradas - adaptacions de cantas folk anglesas e americanas (Bob Dylan, Roger Miller...)


text:
Lei pesticides, en particulier lei neonicotinoïdes, te fan perdre lo nòrd
ais abelhas. Una que butinariá de caulet raba tractat amb’aqueu pesticide sistèmique, podriá plus retrobar lo camin de son brusc.
Era pas aisat de o mostrar, mai ambe lei nieras electroniccas es devengut possible de pegar sus l’esquina d’abelhas un mena de GPS per seguir leis estiradas d’aquelei bravei butinairas.
Es aquò qu’assajèt una còla de cercaires de l’Inra en Avinhon, ambe Mickaël Henry, e de l’Acta (associacien de tecnicians en agricultura), ambe Axel Decourtye.
Une niera a radiò identificacien de tres milligramas pegadas sus 650 abelhas, mostrèt après expausicien au detiamethoxam (un neonicotinoïde) d’una partida, qu’aquelei morissavon tres cop mai qu’aquelei qu’èron pas expausadas.
Lo pesticide lei tuèt pas, mai afectèt son sens de l’orientacien, que trobèt plus son brusc, e que moriguèron escagassadas.
Adonc, sembla ara bèn establit qu’una dosa pasmens pas mortala, pòu tuar leis abelhas coma aquò.
Es de saupre qu’aqueu pesticide siguèt criticat per leis apicultors que demandèron son retirament. Lo Cruiser, mai tanben, lo Poncho, lo Gaucho e lo Regent, totei insecticides sistèmiques fabricats per diferentei firmas, son pasmens autorisats per la França despuei 2009.


text:
99-Plumalhon
29 octobre 2005 19:25 0 messages
mots crotzats
vocabulari : atomica, vaporizar, chocolat, desèrt, papirus, puboicitat, electricitat, camin, vilatge, toristas, aiga, pega
qu’es aquò ? l’istòria deu papèr
data
paìs
supòrts d’escritura
lo pergamin
materiau d’origina
papèr igienic industriau
fabricants
maquina
descobèrta : Lo desèrt de Namibia
animaus e sequèra
l’orix
jòcs
hicar en ordi :
mots mesclats : annada, apoderar, aquatic, color, contrada, demorar, equitacion, exotic, passejada, pasta, poma, predator, pèira, setmana
descobèrta : flors d’aiga
visita aus jarsins botanics deu Temple d’Òlt-47 : 60 varietats diferentas de nenufars
jòcs
Qui soi ? : tablèu a dobla entrada d’emplear, en partir d’un tèxte sus quate mainats en vacanças, trobar l’identitat, la destinacion, sas activitats e la durada deu sejorn
Perqué
- la pega e pega ?
- estornugam ?
Edison, 1894
- non s’electrocutan pas los ausèths sus un hiu electric ?
experiéncia
Nombres e chifras de plaçar
BD de Pòl Emili : a la pesca
reportatge : lo chocolat
lo cacautèr, las cabòssas, las havas de cacau, la pasta
Baiona, vila chocolatèra au sègle 17au
mecanizacion de la produccion a comptar de 1780
BD deus Minons
esperiéncia : aire e aiga
BD : la vop e Lobatòt
Dans la même rubrique
19 août 2008 – Plumalhon-126
4 février 2008 – Plumalhon-121
21 décembre 2007 – 120-Plumalhon
26 novembre 2007 – 119-Plumalhon
6 novembre 2007 – 113-Plumalhon